U-I-76/09
Natisni
Opravilna št.:
U-I-76/09
Datum odločitve:
7. 10. 2010
ECLI:
ECLI:SI:USRS:2010:U.I.76.09
Akt:
Zakon o ratifikaciji Protokola o pristopu Republike Hrvaške k Severnoatlantski pogodbi (Uradni list RS, št. 23/09, MP, št. 6/09) (MPPHSAP)
Izrek:
Postopek za preizkus pobude za začetek postopka za oceno ustavnosti Zakona o ratifikaciji Protokola o pristopu Republike Hrvaške k Severnoatlantski pogodbi (Uradni list RS, št. 23/09, MP, št. 6/09) se ustavi.
Evidenčni stavek:
Ker pobudnik v določenem roku ni posredoval zahtevanih podatkov, je Ustavno sodišče postopek s pobudo ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pooblastilo za zastopanje.
Pravna podlaga:
Člen 25.4.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Stranka Slovenskega Naroda
Datum vloge:
30. 3. 2009
Vrsta odločitve:
sklep
Vrsta rešitve:
ustavitev
Dokument:
US29252
Dokument v PDF obliki:
U-I-76-09.pdf
76 KB
Prenesite datoteko
U-I-76/09-9
7. 10. 2010
SKLEP
Ustavno sodišče je v postopku za preizkus pobude Stranke Slovenskega Naroda na seji 7. oktobra 2010
sklenilo:
Postopek za preizkus pobude za začetek postopka za oceno ustavnosti Zakona o ratifikaciji Protokola o pristopu Republike Hrvaške k Severnoatlantski pogodbi (Uradni list RS, št. 23/09, MP, št. 6/09) se ustavi.
Obrazložitev
1. Pobudnica predlaga oceno ustavnosti Zakona o ratifikaciji Protokola o pristopu Republike Hrvaške k Severnoatlantski pogodbi (v nadaljevanju MPPHSAP). Zatrjuje kršitve 2., 3., 15., 23., 25., 44., 90., 124., 153., 160. in 161. člena Ustave. Protiustavnost naj bi bila v tem, da državljanom v postopku ratifikacije mednarodne pogodbe ni bilo omogočeno korektno in ustavnoskladno izvrševanje pravice do neposrednega izvrševanja oblasti prek zakonodajnega referenduma. Ker je referendumski postopek del zakonodajnega postopka, naj bi bil MPPHSAP sprejet po protiustavnem postopku.
2. Vlagatelj, ki je v imenu pobudnice vložil pobudo, je v vlogi navedel, da je zastopnik pobudnice. Ustavno sodišče je pri vpogledu v register političnih strank ugotovilo, da vlagatelj ni zastopnik pobudnice, zato je pobudnico pozvalo, naj se izjavi, ali vztraja pri pobudi, ter v primeru, da vztraja, posreduje podatke o tem, kdo je njen zastopnik. Hkrati je bila pobudnica opozorjena, da bo Ustavno sodišče na podlagi druge alineje četrtega odstavka 25. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) ustavilo postopek, če v določenem roku ne bo dala zahtevanih podatkov.
3. Pobudnica je 26. 8. 2010 prejela omenjeni dopis Ustavnega sodišča, vendar v roku, ki ga je določilo Ustavno sodišče, ni posredovala zahtevanih podatkov. Glede na to je Ustavno sodišče postopek s pobudo ustavilo.
4. Ustavno sodišče je sprejelo ta sklep na podlagi druge alineje četrtega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, dr. Etelka Korpič – Horvat, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik